Fort Beaufort
Fort Beaufort on linn Lõuna-Aafrika Vabariigis Ida-Kapimaa provintsis Amathole ringkonnas, Nkonkobe valla halduskeskus. Misjonijaam asutati 1816. aastal ja asula rajati 1837. aastal. Linnaõigused sai Fort Beaufort 1883. aastal. Lõuna-Aafrika Vabariigi 2011. aasta rahvaloenduse andmetel oli Fort Beauforti elanikest mustanahalisi aafriklasi 83,59%, värvilisi 12,93%, valgeid 2,63%, India või Aasia päritolu inimesi 0,37% ja teisi 0,47%. Koosa keelt pidas emakeeleks 76,89% inimestest, afrikaani keelt 15,43% ja inglise keelt 4,68%.